Almuevennen, 1843-06-14
Et Brev af 31 August 1842 fremlagdes fra Landhuusholdningsselskabet, hvori dette var villig til at overlade Selskabet gratis 41 Bøger, dog kun paa det Vilkaar at Udlaanet heraf ogsaa staaer aabent for Hammer Sogn, hvis et Læseselskab der oprettedes. Man indgik denne Betingelse og Provst Lautrup tilbød at tilskrive Landhuusholdningsselskabet derom. Man enedes om at subskribere paa Missionsselskabets Skrifter der beløber sig til 1 Rbd. aarlig; man enedes ligeledes om at anskaffe en Fremmedordbog, og Skolelærer i Vensløv R. Sørensens Læsebog, hvilket overdroges Sognepræsten; ligesom "Almuevennen" første Aargang af N. Sørensen og J. A. Hansen, hvilken Huusmand Peder Hansen i Lundby vilde anskaffe. Der vedtoges ogsaa at Selskabets Medlemmer en Gang ugentligen Vinteren igjennem skulde samles paa Omgang hver Løverdag Aften fra Kl. 79 hos Gaardmændene, for at de der vare meest øvede i Læsning, kunde forelæse af Selskabets Bøger for de Øvrige, intet Kortspil, Brændeviinsdrikken eller nogen Uorden maatte finde Sted. Den hos hvem Mødet afholdes skal afgive hertil den fornødne Belysning uden Betaling. Læseforeningen begyndte derpaa Dagen efter, om Aftenen den 19de November hos Gaardmand Peder Sørensen, der paa nye blev valgt til at besørge Udlaanet af Bøgerne, og da jeg erkjendte at denne Læseforening, ikke vil være uden Vigtighed eller Betydning for Selskabets Medlemmer, saa stod jeg i den Formening, at den ogsaa burde indledes ved et Par Ord, for at betyde dem i hvilken Hensigt Foreningen var oprettet. Jeg talte derfor saaledes til de Tilstædeværende: Ærede Medborgere! "Salige ere de, som kjende Sandheden og følge den, som elske den og i deres Gierninger vise dens Kraft, uden at vige enten til høire eller venstre Side De som ret alvorlig har lagt, og vil lægge disse Ord paa Hjertet, de stræbe stedse efter at tiltage meere og meere i Kundskab og Oplysning; de have Overbeviisning, eller ogsaa med et redeligt Hjerte søge de at finde den! De lyde den kjendte Sandhed, og stræbe efter at lyde den stedse bedre. De erkjende og fole: at Fornuften er den Kraft Gud har givet Sjælen, til at opsøge og indsee Tingenes Grunde og Sammenhæng. Ved den Kraft er det, at vi kan finde een Sandhed efter en anden, og slutte stedse videre, ved den er det, at vi kan skjelne Sandhed fra Løgn, og domme imellem det som har større eller mindre Rimelighed; ved den er det, at vi kan kjende vort Forhold til andre Mennesker og deres igjen til os. Denne Fornuft er det, vi i disse Læseforsamlinger skulle bestræbe os for at udvide og oplyse, til at erholde Kundskab om Gud, os selv og vore Medmennesker og om hvad borgerligt og kirkeligt der rører sig iblandt os i Statssamfundet. Erfaring har tilstrækkelig beviist, at Fornuften, naar den flittig og agtsom bruges lede Mennesket til mange vigtige Sandheder. Den hele fornuftige Sjæl er af Gud saaledes indrettet, at naar ikke Ondskab, Selvklogskab eller Dumhed hindrer det, har den en naturlig Tilbøielighed til at give alle de Grunde sit Bifald, som er overeensstemmende med Sandhed, Retfærdighed og billighed. Det er derfor, Medborgere, Hovedhensigten med disse vore Forsamlinger, at Vi i Enighed, Samdrægtighed og Kjerlighed skulle bestræbe os for, at oplyse hverandre, ved – efter Enhvers ringe Fornuft – at læse over, og tale om, Livets mangehaande Forholde, om Statens Love og Jndretninger, om de høiere aandelige Fornødenheder, og derved fremme Almeenaandens Oplivelse tblandt os; at Vi derved kan lære at kjende vores Pligter og Rettigheder i Borgersamfundet, hvorpaa disse grunde sig, at Vi kan kjende og hævde vores Rettigheder, og ikke altid blindt hen lade os lede af Magthaverne, uden at Vi kan spørge – eller har Kundskab til at spørge – om Grunde og Berettigelser til de befalinger de paalægger os at udføre. Men i dette staaer visselig Bondestanden, den simple Almueklasse, saare meget tilbage, fordi Vi i Almindelighed kun har lidet baade af Penge og Tid, at anvende til Læsning og Oplysning, og dog bør Vi veiledes til at holde Skridt med Tidens Fremgang, ved at lære at kjende det almeennyttigste for vores borgerlige Stilling. J disse Hensigter, og til dette Øiemeds Opnaaelse, er det, Medborgere, at Vi er blevet enige om hver Løverdag Aften at holde disse vores Læseforsamlinger, for at flere af os destobedre kan blive bekjendt med det vigtigste Jndhold af de mange nyttige Bøger som Trykkefriheds- og Landhuusholdningsselskabet skjænker til vort Læseselskab, saavelsom af andre nyttige Blade og Skrifter, hvilke vi ellers kan blive enige om at holde i Selskabet. Og til dette vort begyndte Værks Velsignelse, nedbede Vi os den algode og almægtige Guds, Herrernes Herre og Kongernes Konge, hans Bistand og Hjelp, at han vil være med os alle Dage, og lade sit Lys skinne i alle vores Hjerter til Dyds og Kundskabs Oplysning og Fremgang for hans Aasyn. Herren skjænke os alle dertil sin Naade for Jesu Christi Skyld. Amen"